133 immigrant abbord il-bastiment Alan Kurdi salpaw lejn Sardinja wara li pajjiżi oħra rrifjutaw li jdaħħluhom, fosthom Malta. Dawn l-immigranti ġew salvati nhar is-Sibt li għadda. L-għaqda mhux governattiva Sea-Eye qalet li sat-Tlieta filgħaxija, l-ebda ċentru ta' salvataġġ Ewropew ma ħa r-responsabbiltà li jsalvahom u jdaħħalhom. Iċ-ċentru ta' kordinazzjoni u salvataġġ Malti rrifjuta mill-ewwel. Iċ-ċentru Taljan irreferiehom għaċ-ċentru Ġermaniż, u minn hemm, irreferewhom għall-Ministeru tat-Trasport u l-Ministeru tal-Affarijiet Barranin Ġermaniżi. It-Tlieta filgħodu, il-Gwardja tal-Kosta Taljana evakwat lil żewġ nisa, raġel, u ħamest itfal, li l-iżgħar minnhom kienet tarbija ta' ħames xhur. It-Tlieta filgħaxija, imbagħad, Sea-Eye talbet liċ-ċentri ta' salvataġġ f'Malta, l-Italja, il-Ġermanja u Franza għal port sigur, imma ħadd minn dawn ma wieġeb. Għalhekk, il-bastiment Alan Kurdi beda l-vjaġġ lejn il-Port ta' Marsilja fi Franza, fejn kellu jmur oriġinarjament. 🟠 4 days after the rescue mission still no country is willing to take responsibility for the 125 people on board of the #ALANKURDI . The captain is now heading towards our Port of Call in Marseille. Read now the detailed press release. https://t.co/G6HKJ2OPf6 — sea-eye (@seaeyeorg) September 23, 2020 Ftit tal-jiem ilu L-Italja ssalva 28 wara li Malta tinjorahom – Alarm Phone .td_uid_3_5f6da1b296940_rand.td-a-rec-img{text-align:left}.td_uid_3_5f6da1b296940_rand.td-a-rec-img img{margin:0 auto 0 0}